Antonellu di Missina

**Antonellu di Giovanni d'Antoniu**, chiamatu **Antonellu di Missina** (Missina 1430 circa - 1479), pitturi. Funni la cultura fiamminga e la cultura prospètticu-munumintali italiana. Lu sò viaggiu a Venezia è dicisivu pi Giovanni Bellini e la succissiva arti italiana.

## Biografìa
thumb|left|L'Annunciata di Palermu

Nasci ntô 1430 circa a Missina, di Giovanni, scalpillinu. Si mparau l'arti probabbilmenti tra Missina e Palermu. Dû 1445 ô 1455 è a Napuli unni, secunnu a na tistimunianza, ntâ putìa dû pitturi Colantoniu, veni a cuntattu cu la pittura fiamminga, spagnola e pruvinzali. 

A Antonellu veni attribbuita l' *Annunciata*, sarbata ntê Musei Cìvici di Comu, chi si rifà pi lu stili e cunugrafìa a l'ambienti napulitanu di gustu fiammingu e deci tavuleddi cu Biati franciscani rializzati pi la  pala dipinta di Colantoniu pi la chiesia di San Lorenzu Maggiori.

La cusidditta *Crucifissioni di Sibiu* dû 1455 circa, sarbata ô Muzeul de Artà di Bucarest, icunugraficamenti riprenni li Calvari fiamminghi. Dû stissu annu ma succissiva è la *Crucifissioni* di Anversa, sarbata ô Musée Royal de Beaux Arts: nta parti vascia dâ tàvula, l'òpira è prittamenti fiamminga mentri ntâ parti àuta, 
si vidi la canuscenza dû spazziu di l'arti italiana. 

Dû 1457 è la prima cummissioni comu mastru: un gunfaluni pi na cunfratirnità di Reggiu Calabbria. Dû 1460 ô 1465 si trova a Missina. Ntô 1460 circa ci veni attribbuita l'esecuzzioni dâ cusidditta, unni si vìdunu puru l'influssi di l'òpira di Piero della Francesca. Li dui tavuleddi di Reggiu Calabbria *Abramo servito dagli angeli* e *San Girolamo penitente* sunnu dû periudu doppu lu 1460. 

Tra lu 1465 e lu 1470 circa rializza lu *Ritrattu d'omu* dû Museu Mandralisca di Cefalù. Ntê ritratti Antonello, a diffirenza di àutri italiani, chi utilizzàvanu la posa di prufilu, adotta la pusizzioni a tri quarti, tipicamenti fiamminga, chi pirmetti n'anàlisi fìsica e psiculòggica cchiù minuta.

Lu schema cumpusitivu di stu ritrattu veni pigghiatu sempri ntê ritratti succissivi: lu pirsunaggiu è nsiritu nta nu sfunnu scuru cu lu bustu tagghiatu sutta li spaddi, testa furriata versu destra mentri l'occhi, ô cuntrariu, sunnu fissi supra chiddi dû spittaturi, la luci illùmina lu latu destru dâ facci mentri lu latu mancinu è nta l'ùmmura. Ntê ritratti succissivi metti sempri nu zòcculu di màrmuru di sutta cu nu cartidduzzu pittiatu câ firma e la data.

Ntô 1470 circa è a Venezzia unni veni in cuntattu cu la pittura di Giovanni Bellini. Lu *Salvador Mundi* è la sò prima òpira firmata e datata: *Mille simo quatricentessimo sexstage/simo quinto viije Indi antonellus/messaneus me pinxi*, ma cchiù probabilmenti lu fici ntô 1470. 

[thumb|''L'annuniciazzioni'' chi si trova a [Sarausa.]]

Turnatu in Sicilia rializza lu *Politticu di san Gregoriu*. Dû 1474 è l**Annunciazione'' dû [[Museu Bellomu]] di [[Sarausa]], unni lu spazziu nun è unificatu dâ pruspittiva, ma di na fina graduazzioni di luci.

Dû stissu annu è lu ''San Girolamu ntô studiu'', sarbatu â [[National Gallery di Londra]]. 

Ntô [[1475]] accumenza l'àutru pirìudu vinizzianu nzina a l'autunnu dû [[1476]]. Studia la fiura umana sia pi quantu riguarda l'anatumìa chi la espressivitati, dirivati di la spirienza belliniana e pierfrancescana.

Dû [[1475]] è l**Ecci Homo* dû Collegiu Alberoni di [[Piacenza]] firmatu e datatu: *1473 Antonellus Messaneus me pinxit*.

Dû stissu annu sunnu: La *Crucifissioni* dâ [[National Gallery di Londra|National Gallery]] di Londra, firmata e datata: 1475/antonellus messaneus/me pinxit; lu 
*Ritrattu d'uomunu* dâ National Gallery di Londra; la *Pietà* dû Museu Correr; lu *Ritrattu d'uomunu*, chiamatu *Lu Cunnuttieru* dû [[Louvre]]; lu *Ritrattu d'uomunu* dâ Gallirìa Borghesi e la *Madonna col Bambino* dâ National Gallery di [[Washington]].

Tra lu [[1475]] e lu [[1476]] pittìa la *Pala di san Cassiano* ora a [[Vienna]], òpira mutilata di cui rèstunu la Vèrgini supra lu tronu e quattru santi a mezzu bustu. 

Tra lu [[1475]] e lu [[1478]] pittìa la *Pietà* dû [[Museu del Prado di Madrid]]. Dû [[1476]] circa è lu *San Sebastianu* di [[Dresda]].

Tra lu [[1476]] e lu [[1478]] fa lu *Cristu â culonna* dû Louvre. Doppu ca riturnau in Sicilia, rializza ntô [[1476]] *l'Annunziata'' di Palermu cugghiuta ntô mumentu ca l'àncilu si nni jiu. Murìu a Missina ntô 1479.

## Nuti


## Autri pruggetti

Catigurìa:Pittura siciliani